CELEX: 32019R0886
Language: da
Date: 2019-02-12 00:00:00
Title: Kommissionens delegerede forordning (EU) 2019/886 af 12. februar 2019 om ændring og berigtigelse af delegeret forordning (EU) nr. 480/2014 for så vidt angår bestemmelserne om finansielle instrumenter, forenklede omkostningsmuligheder, revisionsspor, anvendelsesområde for og indhold af revisioner af operationer samt metodologi for udvælgelsen af stikprøven af operationer og bilag III

29.5.2019   
               
               
                  DA
               
               
                  Den Europæiske Unions Tidende
               
               
                  L 142/9
               
            
         KOMMISSIONENS DELEGEREDE FORORDNING (EU) 2019/886
         af 12. februar 2019
         om ændring og berigtigelse af delegeret forordning (EU) nr. 480/2014 for så vidt angår bestemmelserne om finansielle instrumenter, forenklede omkostningsmuligheder, revisionsspor, anvendelsesområde for og indhold af revisioner af operationer samt metodologi for udvælgelsen af stikprøven af operationer og bilag III
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 38, stk. 4, artikel 39a, stk. 7, artikel 40, stk. 4, artikel 41, stk. 3, artikel 42, stk. 6, artikel 61, stk. 3, litra b), artikel 68, stk. 2, artikel 125, stk. 8, første afsnit, artikel 125, stk. 9, og artikel 127, stk. 7, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) nr. 480/2014 (2) fastsættes bl.a. særlige regler om funktioner, forpligtelser og ansvarsområder for de organer, som gennemfører de finansielle instrumenter, samt om udvælgelseskriterier i den forbindelse og finansielle produkter. Som følge af ændringen af anden del, afsnit IV, i forordning (EU) nr. 1303/2013 ved Europa-Parlamentets og Rådets forordning (EU, Euratom) 2018/1046 (3) bør delegeret forordning (EU) nr. 480/2014 ændres for at være i overensstemmelse med disse ændringer.
                  
               
                     (2)
                  
                  
                     I artikel 38, stk. 1, i forordning (EU) nr. 1303/2013 blev der indføjet en ny gennemførelsesmulighed til kombination af midler fra ESI-fondene med EIB's finansielle produkter inden for rammerne af Den Europæiske Fond for Strategiske Investeringer, for hvilke betingelserne er fastsat i den nye artikel 39a. Som følge heraf bør retsgrundlaget og anvendelsesområdet for visse bestemmelser i delegeret forordning (EU) nr. 480/2014 om funktioner, forpligtelser og ansvarsområder for de organer, som gennemfører de finansielle instrumenter, samt om udvælgelseskriterier i den forbindelse og finansielle produkter ændres, så de også indeholder en henvisning til artikel 39a i forordning (EU) nr. 1303/2013.
                  
               
                     (3)
                  
                  
                     I artikel 38, stk. 4, i forordning (EU) nr. 1303/2013 præciseres reglerne for direkte tildeling til offentligt ejede banker eller institutioner. Artikel 7 og 10 delegeret forordning (EU) nr. 480/2014 bør ændres i overensstemmelse hermed. Da ændringerne i artikel 38 i Europa-Parlamentets og Rådets forordning (EU) nr. 1303/2013 anvendes fra den 1. januar 2014, bør ændringerne i artikel 7 i delegeret forordning (EU) nr. 480/2014 anvendes fra den 1. januar 2014. Da ændringerne i artikel 39a i Europa-Parlamentets og Rådets forordning (EU) nr. 1303/2013 anvendes fra den 1. januar 2018, bør ændringen i artikel 10 i delegeret forordning (EU) nr. 480/2014 anvendes fra den 1. januar 2018.
                  
               
                     (4)
                  
                  
                     I den nye artikel 43a i forordning (EU) nr. 1303/2013 præciseres reglerne vedrørende differentieret behandling af investorer for så vidt angår fortjeneste og risikodeling. Artikel 6, stk. 1, og artikel 9, stk. 1, i delegeret forordning (EU) nr. 480/2014 bør ændres i overensstemmelse hermed.
                  
               
                     (5)
                  
                  
                     Artikel 40 i forordning (EU) nr. 1303/2013 blev ændret for at sætte de udpegede myndigheder i stand til at opnå den fornødne sikkerhed, når de opfylder deres forpligtelser med hensyn til verificeringer, kontrol og revisioner på baggrund af vedvarende, kvalitative og rettidige rapporter, som fremlægges af EIB eller andre internationale finansielle institutioner, hvori en medlemsstat er aktionær. Derfor og på baggrund af indhøstede erfaringer vedrørende gennemførelsen af artikel 9, stk. 3 og 4, i delegeret forordning (EU) nr. 480/2014 bør disse slettes.
                  
               
                     (6)
                  
                  
                     I artikel 9 i delegeret forordning (EU) nr. 480/2014 fastsættes yderligere særlige regler om forvaltning af og kontrol med finansielle instrumenter, der er oprettet på nationalt, regionalt eller tværnationalt niveau eller på tværs af grænser. Derudover indeholder artikel 9, stk. 1, litra c), en urigtig henvisning til forordning (EU) nr. 1305/2013 for ELFUL, som bør rettes.
                  
               
                     (7)
                  
                  
                     Henvisninger i de relevante bestemmelser i delegeret forordning (EU) nr. 480/2014 bør tilpasses til terminologien i de ændrede bestemmelser i forordning (EU) nr. 1303/2013 vedrørende den direkte tildeling, den differentierede behandling af investorer, det retlige statsstøttebegreb »investor, som arbejder i henhold til det markedsøkonomiske princip« samt for at afspejle den samme behandling af internationale finansielle institutioner som af EIB, jf. artikel 40 i forordning (EU) nr. 1303/2013.
                  
               
                     (8)
                  
                  
                     Artikel 61, stk. 8, i forordning (EU) nr. 1303/2013 blev ændret ved forordning (EU, Euratom) 2018/1046 med henblik på at sikre, at den ikke finder anvendelse på operationer, hvortil støtten udgør statsstøtte. Ifølge artikel 19, stk. 6, i delegeret forordning (EU) nr. 480/2014 skal fastsættelsen af finansielle diskonteringssatser foretages på medlemsstatsniveau. For at sikre en homogen og problemfri kontrol af store projekter for så vidt angår finansielle rentabilitetsindikatorer for projekter under statsstøtte bør artikel 19, stk. 6, i delegeret forordning (EU) nr. 480/2014 udgå for at muliggøre projektspecifikke finansielle diskonteringssatser, der afspejler arten af investoren eller sektoren.
                  
               
                     (9)
                  
                  
                     Derudover blev artikel 67 og 68 i forordning (EU) nr. 1303/2013 om forenklede omkostningsmuligheder ændret, og artikel 68a og 68b blev indført ved forordning (EU, Euratom) 2018/1046. Derfor bør artikel 20 og 21 i delegeret forordning (EU) nr. 480/2014 ændres i overensstemmelse hermed for at sikre, at henvisningerne til bestemmelserne i forordning (EU) nr. 1303/2013 er korrekte.
                  
               
                     (10)
                  
                  
                     Der bør også fastlægges særlige regler i denne forordning med hensyn til revisionssporet og revisionen af operationer i artikel 25 og 27 i delegeret forordning (EU) nr. 480/2014 for så vidt angår den nye form for støtte til operationer gennem finansiering, der ikke er knyttet til de omkostninger, der er omhandlet i artikel 67, stk. 1, første afsnit, litra e), i forordning (EU) nr. 1303/2013.
                  
               
                     (11)
                  
                  
                     For at sikre en sammenhængende tilgang til at opnå sikkerhed for pålideligheden af data vedrørende indikatorer og delmål er det hensigtsmæssigt i artikel 27, stk. 2, i delegeret forordning (EU) nr. 480/2014 at præcisere, at dette element bør være en del af revisionsarbejdet med revision af operationer.
                  
               
                     (12)
                  
                  
                     I artikel 28, stk. 8, i delegeret forordning (EU) nr. 480/2014 præciseres den procedure for stikprøveudtagning, hvor betingelserne for ordningerne for proportional kontrol, jf. artikel 148, stk. 1, i forordning (EU) nr. 1303/2013, finder anvendelse. For at præcisere de tilgængelige muligheder for revisionsmyndigheden bør bestemmelserne ændres for at angive, at afgørelsen om at anvende enten udelukkelse eller erstatning af stikprøveenheder bør træffes af revisionsmyndigheden ud fra et professionelt skøn. Da medlemsstaterne allerede har fået denne præcisering, er det hensigtsmæssigt, at ændringen anvendes med tilbagevirkende kraft fra datoen for nærværende forordnings ikrafttræden således som oprindeligt vedtaget.
                  
               
                     (13)
                  
                  
                     Artikel 28, stk. 9, i delegeret forordning (EU) nr. 480/2014 om metodologien for udtagning af delprøver bør ændres for at præcisere de forskellige mulige niveauer for delprøver i komplekse operationer og for at dække alle særlige forhold, herunder ikkestatistiske metoder til stikprøveudtagning og særlige kendetegn ved operationer, der gennemføres under målet om europæisk territorialt samarbejde. Da medlemsstaterne allerede har fået denne præcisering, er det hensigtsmæssigt, at ændringen anvendes med tilbagevirkende kraft fra datoen for nærværende forordnings ikrafttræden således som oprindeligt vedtaget.
                  
               
                     (14)
                  
                  
                     På grund af ændringerne i definitionen af »støttemodtager« i artikel 2, nr. 10), litra a), i forordning (EU) nr. 1303/2013, som blev indført ved forordning (EU, Euratom) 2018/1046, bør visse datafelter i bilag III til delegeret forordning (EU) nr. 480/2014 ændres i overensstemmelse hermed.
                  
               
                     (15)
                  
                  
                     Foranstaltningerne i nærværende forordning har i overensstemmelse med artikel 149, stk. 3a, i forordning (EU) nr. 1303/2013 været genstand for en høring af eksperter, som er udpeget af hver enkelt medlemsstat i overensstemmelse med principperne i den interinstitutionelle aftale om bedre lovgivning (4).
                  
               
                     (16)
                  
                  
                     For at garantere retssikkerheden og begrænse uoverensstemmelser mellem de ændrede bestemmelser i forordning (EU) nr. 1303/2013, som finder anvendelse fra den 2. august 2018 eller tidligere i overensstemmelse med artikel 282 i forordning (EU, Euratom) 2018/1046, og bestemmelserne i nærværende forordning mest muligt bør nærværende forordning træde i kraft dagen efter offentliggørelsen i Den Europæiske Unions Tidende.
                     
                  
               
                     (17)
                  
                  
                     Delegeret forordning (EU) nr. 480/2014 bør derfor ændres og berigtiges i overensstemmelse hermed —
                  
               VEDTAGET DENNE FORORDNING:
         
            Artikel 1
            I delegeret forordning (EU) nr. 480/2014 foretages følgende ændringer:
            
                        1)
                     
                     
                        I artikel 6 foretages følgende ændringer:
                        
                                    a)
                                 
                                 
                                    Underoverskriften affattes således:
                                    »(Artikel 38, stk. 4, tredje afsnit, og artikel 39a, stk. 7, i forordning (EU) nr. 1303/2013)«.
                                 
                              
                                    b)
                                 
                                 
                                    Stk. 1, litra d), affattes således:
                                    
                                                »d)
                                             
                                             
                                                differentieret behandling af investorer, som arbejder i henhold til det markedsøkonomiske princip, og af EIB, i forbindelse med brug af EU-garantien i henhold til gennemførelsesforordning (EU) 2015/2017, jf. artikel 37, stk. 2, litra c), og artikel 43a i forordning (EU) nr. 1303/2013, står i forhold til de risici, disse investorer påtager sig, og er begrænset til det, der er nødvendigt for at tiltrække sådanne investorer, hvilket skal sikres gennem vilkår og betingelser og proceduremæssige sikkerhedsforanstaltninger.«
                                             
                                          
                              
                  
                        2)
                     
                     
                        I artikel 7 foretages følgende ændringer:
                        
                                    a)
                                 
                                 
                                    Underoverskriften affattes således:
                                    »(Artikel 38, stk. 4, tredje afsnit, og artikel 39a, stk. 7, i forordning (EU) nr. 1303/2013)«.
                                 
                              
                                    b)
                                 
                                 
                                    Stk. 1, indledningen, affattes således:
                                    
                                       »1.   Når forvaltningsmyndigheden vælger et organ til at gennemføre et finansielt instrument i overensstemmelse med artikel 38, stk. 4, litra a), artikel 38, stk. 4, litra b), nr. iii), artikel 38, stk. 4, litra c), og artikel 39a, stk. 5, i forordning (EU) nr. 1303/2013, kontrollerer den, at organet opfylder følgende mindstekrav:«.
                                    
                                 
                              
                                    c)
                                 
                                 
                                    Stk. 3 affattes således:
                                    
                                       »3.   Hvis et organ, der gennemfører en holdingfond, herunder EIB og en international finansiel institution, hvori en medlemsstat er aktionær, overdrager gennemførelsesopgaverne til en finansiel formidler, skal det sikre, at de i stk. 1 og 2 anførte krav er opfyldt for så vidt angår den finansielle formidler.«
                                    
                                 
                              
                                    d)
                                 
                                 
                                    Følgende tilføjes som stk. 4:
                                    
                                       »4.   Hvis det organ, der gennemfører et finansielt instrument i henhold til artikel 39a, stk. 5, i forordning (EU) nr. 1303/2013, er EIB eller en international finansiel institution, hvori en medlemsstat er aktionær, finder stk. 1 og 2 ikke anvendelse, jf. dog stk. 3.«
                                    
                                 
                              
                  
                        3)
                     
                     
                        I artikel 8 affattes underoverskriften således:
                        »(Artikel 38, stk. 4, tredje afsnit, og artikel 39a, stk. 7, i forordning (EU) nr. 1303/2013)«.
                     
                  
                        4)
                     
                     
                        I artikel 9 foretages følgende ændringer:
                        
                                    a)
                                 
                                 
                                    Overskriften affattes således:
                                    »Forvaltning og kontrol af finansielle instrumenter, der er omhandlet i artikel 38, stk. 1, litra b) og c), i forordning (EU) nr. 1303/2013
                                    (Artikel 40, stk. 4, i forordning (EU) nr. 1303/2013)«.
                                 
                              
                                    b)
                                 
                                 
                                    I stk. 1 foretages følgende ændringer:
                                    
                                                i)
                                             
                                             
                                                Det indledende afsnit affattes således:
                                                
                                                   »1.   For operationer, der omfatter støtte fra programmer til finansielle instrumenter, der er omhandlet i artikel 38, stk. 1, litra b) og c), i forordning (EU) nr. 1303/2013, sikrer forvaltningsmyndigheden, at:«.
                                                
                                             
                                          
                                                ii)
                                             
                                             
                                                Litra e) ændres således:
                                                
                                                            aa)
                                                         
                                                         
                                                            Nr. ii) affattes således:
                                                            
                                                                        »ii)
                                                                     
                                                                     
                                                                        dokumenter, der identificerer de beløb, der er bidraget fra hvert program og under hver prioritetsakse til det finansielle instrument, de udgifter, der er støtteberettigede under programmerne, samt renter og anden indtjening, der er genereret af støtte fra ESI-fondene og genanvendelse af midler, der kan henføres til ESI-fondene, jf. artikel 43, 43a og 44 i forordning (EU) nr. 1303/2013«.
                                                                     
                                                                  
                                                      
                                                            ab)
                                                         
                                                         
                                                            Nr. iv) affattes således:
                                                            
                                                                        »iv)
                                                                     
                                                                     
                                                                        dokumenter, der viser, at artikel 43, 43a, 44 og 45 i forordning (EU) nr. 1303/2013 er overholdt«.
                                                                     
                                                                  
                                                      
                                          
                              
                                    c)
                                 
                                 
                                    Stk. 2, andet afsnit, affattes således:
                                    »For operationer, der omfatter støtte fra programmer til finansielle instrumenter under ELFUL, sikrer revisionsorganerne, at finansielle instrumenter revideres i hele programmeringsperioden indtil afslutningen både inden for rammerne af systemrevisioner og revisioner af operationer, jf. artikel 9, stk. 1, i Europa-Parlamentets og Rådets forordning (EU) nr. 1306/2013 (*1).
                                    
                                       (*1)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).«"
                        
                                 
                              
                                    d)
                                 
                                 
                                    Stk. 3 og 4 udgår.
                                 
                              
                  
                        5)
                     
                     
                        Artikel 10 affattes således:
                        
                           »Artikel 10
                           Regler om tilbagetrækning af betalinger til finansielle instrumenter og mulige konsekvenstilpasninger i forbindelse med betalingsanmodninger
                           (Artikel 41, stk. 3, i forordning (EU) nr. 1303/2013)
                           Medlemsstater og forvaltningsmyndigheder kan kun tilbagetrække bidrag fra programmer til de finansielle instrumenter, der er omhandlet i artikel 38, stk. 1, litra a) og c), og de finansielle instrumenter, der er omhandlet i artikel 38, stk. 1, litra b), og gennemført i overensstemmelse med artikel 38, stk. 4, litra a), b) og c) i forordning (EU) nr. 1303/2013, hvis bidragene ikke allerede er medtaget i en betalingsanmodning, jf. artikel 41 i nævnte forordning. For så vidt angår finansielle instrumenter, der støttes af EFRU, ESF, Samhørighedsfonden og EHFF, kan bidrag dog også tilbagetrækkes, hvis den næste betalingsanmodning ændres for at tilbagetrække eller erstatte den tilsvarende udgift.«
                        
                     
                  
                        6)
                     
                     
                        Artikel 13, stk. 5, affattes således:
                        
                           »5.   Hvis hovedparten af den kapital, der investeres i finansielle formidlere, der tilvejebringer egenkapital, er tilvejebragt af investorer, der arbejder i henhold til det markedsøkonomiske princip, og programbidraget ydes på lige vilkår med sådanne investorer, skal forvaltningsomkostningerne og -gebyrerne være i overensstemmelse med markedsøkonomiske vilkår og må ikke overstige dem, der betales af de private investorer.«
                        
                     
                  
                        7)
                     
                     
                        Artikel 19, stk. 6, udgår.
                     
                  
                        8)
                     
                     
                        I artikel 20 affattes underoverskriften således:
                        »(Artikel 68, stk. 2, i forordning (EU) nr. 1303/2013)«.
                     
                  
                        9)
                     
                     
                        I artikel 21 affattes underoverskriften således:
                        »(Artikel 68, stk. 2, i forordning (EU) nr. 1303/2013)«.
                     
                  
                        10)
                     
                     
                        I artikel 25, stk. 1, foretages følgende ændringer:
                        
                                    a)
                                 
                                 
                                    Første afsnit ændres således:
                                    
                                                i)
                                             
                                             
                                                Litra d) affattes således:
                                                
                                                            »d)
                                                         
                                                         
                                                            Revisionssporet skal i forbindelse med omkostninger, der er bestemt i overensstemmelse med artikel 67, stk. 1, litra d), og artikel 68, stk. 1, litra a), i forordning (EU) nr. 1303/2013, vise og begrunde beregningsmetoden, hvis det er relevant, og det grundlag, på hvilket de faste takster er fastsat, og støtteberettigede direkte omkostninger eller omkostninger, der anmeldes under andre udvalgte kategorier, som den faste takst anvendes på.«
                                                         
                                                      
                                          
                                                ii)
                                             
                                             
                                                Følgende indsættes som litra da):
                                                
                                                            »da)
                                                         
                                                         
                                                            Revisionssporet skal gøre det muligt i forbindelse med finansiering, som ikke er knyttet til de omkostninger, der er omhandlet i artikel 67, stk. 1, første afsnit, litra e), i forordning (EU) nr. 1303/2013, at verificere opnåelsen af finansieringsbetingelserne og afstemning af de underliggende data vedrørende betingelserne for godtgørelse af udgifter.«
                                                         
                                                      
                                          
                                                iii)
                                             
                                             
                                                Litra e) affattes således:
                                                
                                                            »e)
                                                         
                                                         
                                                            Revisionssporet skal gøre det muligt i forbindelse med omkostninger, der er bestemt i overensstemmelse med artikel 68, stk. 1, litra b) og c), artikel 68a, stk. 1, og artikel 68b i forordning (EU) nr. 1303/2013, artikel 14, stk. 2, i forordning (EU) nr. 1304/2013 før ikrafttrædelsen af forordning (EU, Euratom) 2018/1046 og artikel 19 i forordning (EU) nr. 1299/2013, at verificere de støtteberettigede direkte omkostninger, som den faste takst anvendes på.«
                                                         
                                                      
                                          
                              
                                    b)
                                 
                                 
                                    Andet afsnit affattes således:
                                    »For de i litra c) og d) omhandlede beløb gør revisionssporet det muligt at kontrollere, at den beregningsmetode, forvaltningsmyndigheden har anvendt, er i overensstemmelse med artikel 67, stk. 5, artikel 68 i forordning (EU) nr. 1303/2013 og artikel 14, stk. 3, i forordning (EU) nr. 1304/2013 før ikrafttrædelsen af forordning (EU, Euratom) 2018/1046.«
                                 
                              
                  
                        11)
                     
                     
                        I artikel 27 foretages følgende ændringer:
                        
                                    a)
                                 
                                 
                                    I stk. 2 foretages følgende ændringer:
                                    
                                                i)
                                             
                                             
                                                I første afsnit tilføjes følgende som litra d):
                                                
                                                            »d)
                                                         
                                                         
                                                            at data vedrørende indikatorer og delmål er pålidelige«.
                                                         
                                                      
                                          
                                                ii)
                                             
                                             
                                                Følgende indsættes som andet afsnit:
                                                »Kun følgende aspekter, der er fastsat i litra a), anvendes på operationer, der er genstand for den finansiering, som ikke er knyttet til de omkostninger, der er omhandlet i artikel 67, stk. 1, første afsnit, litra e), i forordning (EU) nr. 1303/2013: at operationen er blevet gennemført i overensstemmelse med beslutningen om godkendelse og opfyldte alle betingelser, der var gældende på tidspunktet for revisionen vedrørende funktionalitet, anvendelse og mål, der skal nås.«
                                             
                                          
                              
                                    b)
                                 
                                 
                                    I stk. 3 tilføjes følgende afsnit:
                                    »For operationer, der er genstand for den form for støtte, der er omhandlet i artikel 67, stk. 1, første afsnit, litra e), i forordning (EU) nr. 1303/2013, skal revisionen af operationer verificere, at betingelserne for refusion af udgifter til modtagerne er opfyldt.«
                                 
                              
                  
                        12)
                     
                     
                        I artikel 28 foretages følgende ændringer:
                        
                                    a)
                                 
                                 
                                    Stk. 8 affattes således:
                                    
                                       »8.   Når betingelserne for den proportionale kontrol i henhold til artikel 148, stk. 1, i forordning (EU) nr. 1303/2013 er opfyldt, kan revisionsmyndigheden enten udelukke de i denne artikel nævnte elementer fra den population, der skal udtages prøver af, eller bibeholde elementerne i den population, der skal udtages prøver af, og erstatte dem, hvis de bliver udvalgt. Beslutningen om at anvende enten udelukkelse eller erstatning af stikprøveenheder bør tages af revisionsmyndigheden ud fra et professionelt skøn.«
                                    
                                 
                              
                                    b)
                                 
                                 
                                    Stk. 9, andet og tredje afsnit, affattes således:
                                    »Revisionsmyndigheden kan dog, afhængigt af stikprøveenhedens karakteristika, beslutte at anvende delprøver. Metodologien for udtagning af delprøver skal følge principper, der muliggør projektion på stikprøveenhedens niveau.«
                                 
                              
                  
                        13)
                     
                     
                        I bilag III foretages følgende ændringer:
                        
                                    a)
                                 
                                 
                                    Datafelt 2 affattes således:
                                    »Oplysninger om hvorvidt støttemodtageren er et offentligretligt organ eller et privatretligt organ eller en fysisk person«.
                                 
                              
                                    b)
                                 
                                 
                                    Data felt 46 affattes således:
                                    »De støtteberettigede udgifter i den betalingsanmodning, der danner grundlag for hver betaling til støttemodtageren, ledsaget, for operationer, der er genstand for den form for støtte, der er omhandlet i artikel 67, stk. 1, første afsnit, litra e), i forordning (EU) nr. 1303/2013, af en henvisning til den tilsvarende opfyldte finansieringsbetingelse«.
                                 
                              
                                    c)
                                 
                                 
                                    Datafelt 80 affattes således:
                                    »De samlede støtteberettigede udgifter, som modtageren har afholdt og betalt i forbindelse med gennemførelsen af operationen, der er medtaget i hver betalingsanmodning, ledsaget, for operationer, der er genstand for den form for støtte, der er omhandlet i artikel 67, stk. 1, første afsnit, litra e), i forordning (EU) nr. 1303/2013, af en henvisning til den tilsvarende opfyldte finansieringsbetingelse«.
                                 
                              
                                    d)
                                 
                                 
                                    Datafelt 87 affattes således:
                                    »I tilfælde af statsstøtte, hvor artikel 131, stk. 5, i forordning (EU) nr. 1303/2013 finder anvendelse, det forskudsbeløb, der indgår i en betalingsanmodning, og som inden for tre år efter udbetalingen af forskuddet er blevet dækket af udgifter afholdt af støttemodtageren, eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), af det organ, der modtager støtten«.
                                 
                              
                                    e)
                                 
                                 
                                    Datafelt 88 affattes således:
                                    »I tilfælde af statsstøtte, hvor artikel 131, stk. 5, i forordning (EU) nr. 1303/2013 finder anvendelse, det beløb, der er udbetalt til støttemodtageren under operationen eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), til det organ, der modtager støtten, som et forskud, der indgår i en betalingsanmodning, der ikke er blevet dækket af udgifter afholdt af støttemodtageren, og for hvilket treårsperioden endnu ikke udløbet«.
                                 
                              
                  
         
            Artikel 2
            Artikel 9, stk. 1, litra c), i delegeret forordning (EU) nr. 480/2014 affattes således
            
               
                           »c)
                        
                        
                           der foretages forvaltningsverificeringer i hele programmeringsperioden og under oprettelsen og gennemførelsen af de finansielle instrumenter i overensstemmelse med artikel 125, stk. 4, i forordning (EU) nr. 1303/2013 for EFRU, ESF, Samhørighedsfonden og EHFF og i overensstemmelse med artikel 58, stk. 1 og 2, i forordning (EU) nr. 1306/2013 for ELFUL«.
                        
                     
         
         
            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.
            Artikel 1, nr. 2), anvendes fra den 1. januar 2014.
            Artikel 1, nr. 5), anvendes fra den 1. januar 2018.
            Artikel 1, nr. 12), og artikel 2 anvendes fra den 14. maj 2014.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 320.
         
            (2)  Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5).
         
            (3)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
         
            (4)  Interinstitutionel aftale mellem Europa-Parlamentet, Rådet for Den Europæiske Union og Europa-Kommissionen af 13. april 2016 om bedre lovgivning (EUT L 123 af 12.5.2016, s. 1).